**A Cammarasita**

Tal’è che tisa tal’è che tisa
tal’è che tisa sta’ cammaratisa
tisa tisa tisa tisa
tisa tisa sta’ cammaratisa.

Vinni a Giurgenti sta’ paisana
cu la speranza di la fortuna
matina e sira sta’ a passiari
ci scaccia l’occhiu a li pirsuni
ma nuddu tantu la sta’ a guardari
povera Nina comu av’a fari.

Tal’è che tisa tal’è che tisa
tal’è che tisa sta’ cammaratisa
tisa tisa tisa tisa
tisa tisa sta’ cammaratisa.

Tutta contenti sta’ paisana
si senti propriu na’ cittadina
li so’ parenti di Cammarata
l’hannu ppì persa sta’ screanzata
so’ ma’ ci scrissi torna o paisi
trovi un picciottu e tu mariti.

Tal’è che tisa tal’è che tisa
tal’è che tisa sta’ cammaratisa
tisa tisa tisa tisa
tisa tisa sta’ cammaratisa.